ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
வேலைவாய்ப்பு சூழலில் முன்னேற்றம்: வருங்கால வைப்புநிதி அமைப்பில் 2021 செப்டம்பரில் 15.41 லட்சம் பேர் இணைந்தனர்
வேலைவாய்ப்பு நிலைமை குறிப்பிடத்தக்க அளவு மேம்பட்டுள்ளது என்பதை தொழிலாளர் பங்கேற்பு விகிதம், தொழிலாளர் மக்கள்தொகை விகிதம் மற்றும் வேலையின்மை விகிதம் ஆகியவை வெளிப்படுத்துகின்றன.
2017-18-ல் 49.8% ஆகவும், 2018-19-ல் 50.2% ஆகவும் இருந்த 15 வயது மற்றும் அதற்கு மேற்பட்ட நபர்களுக்கான தொழிலாளர் பங்கேற்பு விகிதம், 2019-20-ம் ஆண்டில் 53.5% ஆக உயர்ந்துள்ளது.
2017-18-ல் 6.0% ஆகவும் 2018-19-ல் 5.8% ஆகவும் இருந்த வேலையின்மை விகிதம் 4.8% ஆக குறைந்துள்ளது, இது வேலையில்லாதவர்களின் எண்ணிக்கை கணிசமாகக் குறைந்துள்ளது என்பதைக் குறிக்கிறது.
தொழிலாளர் மக்கள்தொகை விகிதம் 2017-18-ல் 46.8% ஆகவும், 2018-19-ல் 47.3% ஆகவும் இருந்து 50.9% ஆக அதிகரித்துள்ளது என்று தரவு மேலும் காட்டுகிறது. முந்தைய ஆண்டுகளுடன் ஒப்பிடும்போது 15 வயது மற்றும் அதற்கு மேற்பட்டவர்கள் அதிகளவில் இப்போது வேலையில் உள்ளனர் என்பதை இது குறிக்கிறது.
2020 ஏப்ரல் மற்றும் மே மாதங்களில் மேற்கொள்ளப்பட்ட பொதுமுடக்க நடவடிக்கைகளால் பெரும்பாலான பொருளாதார நடவடிக்கைகள் நிறுத்தப்பட்டன என்பதை இங்கே குறிப்பிடுவது பொருத்தமானது.
நவம்பர் 20, 2021 அன்று வெளியிடப்பட்ட வருங்கால வைப்புநிதி அமைப்பின் தற்காலிக ஊதியத் தரவுகளின்படி, 2021 செப்டம்பர் மாதத்தில் சுமார் 15.41 லட்சம் நிகர சந்தாதாரர்களை வருங்கால வைப்புநிதி அமைப்பு சேர்த்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1779665
(Visitor Counter : 183
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
ஒரே நாளில் அதிகபட்சமாக 1.33 கோடி தடுப்பூசிகள் வழங்கப்பட்டுள்ளது
நாடு தழுவிய தடுப்பூசித் திட்டத்தின் கீழ் இதுவரை 65.41 கோடி கொவிட் தடுப்பூசிகள் போடப்பட்டுள்ளன.
ஆகஸ்ட் மாதத்தில் 18.3 கோடிக்கும் அதிகமான தடுப்பூசிகள் வழங்கப்பட்டுள்ளது
கடந்த 24 மணி நேரத்தில் 41,965 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.15%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,78,181ஆகும்.
குணமடைந்தவர்களின் விழுக்காடு 97.51%.
கடந்த 24 மணி நேரத்தில் 33,964 பேர் குணமடைந்துள்ளனர். இதுவரை மொத்தம் 3,19,93,644 பேர் குணமடைந்துள்ளனர்.
வாராந்திர தொற்று உறுதி விழுக்காடு  68 நாட்களாக 3%க்கும் குறைவாக உள்ளது.
தினசரி தொற்று உறுதி வீதம் -மாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 52.31 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1750962
எரிசக்தி அமைச்சகம்
மத்திய மின்துறை அமைச்சர் திரு.ஆர்.கே.சிங் மற்றும் பருவநிலைக்கான அமெரிக்க அதிபரின் சிறப்பு தூதர் திரு ஜான் கெர்ரி இடையே தொலைபேசி பேச்சு
மத்திய மின்துறை அமைச்சர் திரு.ஆர்.கே.சிங்குடன், பருவநிலைக்கான அமெரிக்க அதிபரின் சிறப்பு தூதர் திரு ஜான் கெர்ரி நேற்று தொலைபேசியில் பேசினார்.
புதுப்பிக்கத்தக்க எரிசக்தியில் 145 ஜிகாவாட் அளவுக்கு சாதனை படைத்ததற்காக இந்தியாவை திரு ஜான் கெர்ரி பாராட்டினார். 63 ஜிகாவாட் அளவுக்கு கட்டுமானங்கள் நடந்து கொண்டிருக்கின்றன. 25 ஜிகா வாட் அளவிலான திட்டங்கள் ஏலத்தில் உள்ளன. பசுமை ஹைட்ரஜன் பயன்பாட்டில், உலகின் முன்னணி நாடாக உருவாகும் இந்தியாவின் திட்டத்தை திரு ஜான் கெர்ரியிடம், மத்திய அமைச்சர் திரு. ஆர்.கே.சிங் தெரிவித்தார்.
உர உற்பத்தி மற்றும் சுத்திகரிப்பில் பசுமை ஹைட்ரஜன் பயன்படுத்துவதை கட்டாயமாக்க இந்தியா திட்டமிட்டுள்ளதாவும் அமைச்சர் ஆர்.கே.சிங் தெரிவித்தார்.
சுற்றுச்சூழலுக்கு பிரதமர் திரு நரேந்திர மோடி அதிக முக்கியத்துவம் அளிப்பதாகவும், அமெரிக்க அதிபரின் சிறப்பு தூதரிடம் திரு சிங் கூறினார். புதுப்பிக்கத்தக்க எரிசக்தியின் சேமிப்பு செலவை குறைக்கும் தேவை குறித்து சுட்டிக் காட்டிய மத்திய அமைச்சர், மின்சாரம் மற்றும் தொழில்நுட்பத்தில் புத்தாக்கத்துக்கு இந்தியாவும், அமெரிக்காவும் இணைந்து செயல்படலாம் என ஆலோசனை கூறினார்.
சூரிய மற்றும் காற்று மின்சக்தி உற்பத்தியில் 100 ஜிகா வாட் கடந்து இந்தியா சாதனை படைத்ததையும் அமைச்சர் குறிப்பிட்டார். நீர் மின்சக்தி திறனையும் சேர்த்தால், புதுப்பிக்கத்தக்க எரிசக்தியில் மொத்த திறன் 147 மெகா வாட் ஆகும்.
பேட்டரி மின்சக்தி சேமிப்புக்கு தேவையான லித்தியத்துக்கு மாற்று விநியோக முறையை ஏற்படுத்த இந்தியாவும், அமெரிக்காவும் செயல்பட வேண்டும் என ஆலோசனை தெரிவிக்கப்பட்டது.
எரிசக்தி துறையில் மேலும் விவாதிக்க, திரு ஆர்.கே.சிங் மற்றும் திரு கெர்ரி ஆகியோர் விரைவில் சந்திப்பார்கள் என எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749508
குடியரசுத் தலைவர் செயலகம்
குடியரசுத் தலைவர் ராம்நாத் கோவிந்த் ஜமைக்காவில் அம்பேத்கர் சதுக்கத்தை திறந்து வைத்து உரையாற்றினார்
குடியரசுத்தலைவர் ராம்நாத் கோவிந்த் அரசு முறைப் பயணமாக மேற்கிந்தியத் தீவுகள் நாடான ஜமைக்காவுக்கு மே 15-ம் தேதி மாலை சென்றடைந்தார் அங்கு அவருக்கு உற்சாக வரவேற்பு அளிக்கப்பட்டது. இதைத் தொடர்ந்து நேற்று, கிங்ஸ்டனில் உள்ள தேசிய மாவீரர் பூங்காவுக்கு சென்ற ராம்நாத் கோவிந்த், வீரர்களுக்கு அஞ்சலி செலுத்தினார்.
பின்னர், ஜமைக்காவின் கவர்னர் ஜெனரல் சர் பெடரிக் ஆலனை அவரது அதிகாரப்பூர்வ கிங்ஸ் இல்லத்தில் சந்தித்து பேசினார். அப்போது, ஜமைக்கா, இந்தியா இடையே தகவல் தொழில்நுட்பம் மற்றும் தொடர்பான சேவைகள், மருத்துவம், மருந்துத்துறை, கல்வி, விளையாட்டு, சுற்றுலா மற்றும் விருந்தோம்பல்துறைகளில் இருநாடுகளின் ஒத்துழைப்பு தொடர்பாக இரு நாட்டு தலைவர்களும் ஆலோசனை நடத்தினர். கொவிட் 19 பெருந்தொற்று காலத்திலும், இந்தியா, ஜமைக்கா நாடுகளுக்கிடையேயான வர்த்தகம், பொருளாதாரம், தொழில், விவசாயம் போன்ற துறைகளில் இருநாடுகளின் முதலீடுகள் அதிகரித்துள்ளதாக ராம்நாத் கோவிந்த் தெரிவித்தார்.
மேலும், இருநாடுகளிடையேயான கல்வி, வளர்ச்சி தொடர்பாக பேசிய ராம்நாத் கோவிந்த், தனது வளர்ச்சிப் பாதையின்போது பெற்ற அனுபவ அறிவு, திறன்களை ஜமைக்கா போன்ற வளரும் நாடுகளுடன் பகிர்ந்து கொள்வதில் இந்தியா உறுதியுடன் இருப்பதாக குறிப்பிட்டார். அதன் பின்னர் ஜமைக்கா இல்லத்தில், பிரதமர் ஆண்ட்ரூ ஹோல்னசை சந்தித்து பல்வேறு துறைகள் தொடர்பான வளர்ச்சிகள் குறித்துப் பேச்சுவார்த்தை நடத்தினார். இதைத் தொடர்ந்து இருநாடுகளிடையே ராஜீய ரீதியிலான பயிற்சித் துறையில் ஒத்துழைப்புக்கான வெளியுறவுபு அமைச்சகம் மற்றும் சுஷ்மா ஸ்வராஜ் வெளிநாட்டு சேவை நிறுவனம், ஜமைக்காவின் வெளியுறவு மற்றும் வெளிநாட்டு வர்த்க அமைச்சம் இடையே புரிந்துணர்வு ஒப்பந்தம் கையெழுத்திடப்பட்டது.
ஜமைக்காவில் இந்தியர்கள் அதிக அளவில் வாழும் பகுதிக்கு அம்பேத்கர் சதுக்கம் என்று பெயரிடப்பட்டுள்ளது. இதனை திறந்து வைத்து பேசிய குடியரசுத் தலைவர் ராம்நாத் கோவிந்த், இரண்டு நாடுகளும் புவியியல் ரீதியாக வெவ்வேறு திசைகளில் இருந்தாலும், அவற்றின் இடையே நல்லுறவு நீடிப்பதாக தெரிவித்தார்.
சிறுபான்மையினர் நலன் அமைச்சகம்
ஹஜ் யாத்ரீகர்களுக்கானத் தேர்வு, இரண்டு டோஸ் கொவிட் தடுப்பூசிகள், இந்தியா மற்றும் சவூதி அரேபியா அரசுகள் முடிவு செய்யும் விதிமுறைகள்படி இருக்கும்: மத்திய அமைச்சர்கள் திரு முக்தார் அபாஸ் நக்வி தகவல்
ஹஜ் யாத்ரீகர்களுக்கானத் தேர்வு, இரண்டு டோஸ் கொவிட் தடுப்பூசிகள், இந்தியா மற்றும் சவூதி அரேபியா அரசுகள் முடிவு செய்யும் விதிமுறைகள்படி இருக்கும் என்று மத்திய சிறுபான்மையின விவகாரத்துறை அமைச்சர் திரு முக்தார் அபாஸ் நக்வி கூறினார்.
ஹஜ் யாத்திரை ஆய்வுக் கூட்டம் இன்று நடைபெற்றது. இதற்கு மத்திய அமைச்சர் திரு முக்தார் அபாஸ் நக்வி தலைமை தாங்கினார். இந்தக் கூட்டத்தில் சிறுபான்மையின விவகார அமைச்சக செயலாளர் திருமதி ரேணுகா குமார் , சவூதி அரேபியாவிற்கான இந்திய தூதர் டாக்டர் ஹாசுப் சையீத் உட்பட பலர் கலந்து கொண்டனர். இதில் ஹஜ் பயணத்துக்கான இடஒதுக்கீடு வாடகை விமானம், கொரோனா நெறிமுறைகள், தடுப்பூசிகள், மருத்துவ வசதிகள், சுகாதார அட்டை, சவூதி அரேபியாவில் போக்குவரத்து ஆகியவைக் குறித்து ஆலோசிக்கப்பட்டன. இதன்பின் பேட்டியளித்த மத்திய அமைச்சர் திரு முக்தார் அபாஸ் நக்வி கூறியதாவது:
ஹஜ் யாத்ரீகர்களுக்கு டிஜிட்டல் சுகாதார அட்டை, மெக்கா, மதீனாவில் தங்குமிடம், போக்குவரத்து தொடர்பான அனைத்துத் தகவல்களும் வழங்கப்படும். சவூதி அரேபியா மற்றும் இந்திய அரசுகளின் கொரோனா நெறிமுறைகளை மனதில் வைத்து 2022-ஆம் ஆண்டுக்கான ஹஜ் யாத்திரைக்கான பணிகள் தொடங்கப்பட்டுள்ளன. இந்தப் பயணம் குறித்த அதிகாரப்பூர்வ அறிவிப்பு நவம்பர் முதல் வாரத்தில் வெளியிடப்படும் இதற்கான ஆன்லைன் விண்ணப்ப நடைமுறையும் தொடங்கப்படும். ஹஜ் யாத்திரைக்கான நடைமுறை 100 சதவீதம் டிஜிட்டல் மயமானது. கடந்த 2020 மற்றும் 2021 ஆம் ஆண்டுகளில் ஹஜ் யாத்திரைக்கு ஆண்கள் துணையின்றி செல்ல 3000 பெண்கள் விண்ணப்பித்திருந்தனர். இந்த விண்ணப்பங்களும் 2022 ஆம் ஆண்டு ஹஜ் யாத்திரைக்கு தகுதியானவை. 2022ஆம் ஆண்டு ஹஜ் யாத்திரைக்கு இதரப் பெண்களும் விண்ணப்பிக்கலாம். ஆண்கள் துணையின்றி செல்லும் அனைத்துப் பெண்களுக்கும் குலுக்கல் முறையிலான தேர்விலிருந்து விலக்கு அளிக்கப்படும். இவ்வாறு திரு முக்தார் அபாஸ் நக்வி கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765701
----
(Visitor Counter : 172
திறன் மேம்பாடு மற்றும் தொழில் முனைவோர் அமைச்சகம்
சர்வதேச நிறுவனங்களுடன் கூட்டு
பஞ்சாயத்து, உள்ளூர் அளவில், மக்களின் விருப்பங்களை , திறன் மேம்பாடு நிறைவேற்றுவதை உறுதி செய்ய, மாவட்டத்தை மேம்படுத்த, திறன் மேம்பாடு மற்றும் தொழில்முனைவோர் அமைச்சகம் முக்கியத்துவம் அளிக்கிறது. மாவட்ட ஆட்சியரின் கீழ் உள்ள மாவட்ட திறன் குழு, மாவட்ட திறன் மேம்பாட்டுத் திட்டங்களை செயல்படுத்துவதோடு மட்டுமல்லாமல், சிறந்த விநியோகத்தை அமல்படுத்துவதையம் மேற்பார்வையிடும் என்று கருதப்படுகிறது.
திறன் மேம்பாடு நடவடிக்கைகளை செயல்படுத்த , மாவட்ட குழு, திறன் மேம்பாடு மற்றும் தொழில்முனைவோர் அமைச்சகத்துடன் இணைந்து பணியாற்றும்.
‘சமக்ராசிக்ஷா’என்ற ஒருங்கிணைந்த திட்த்தின் கீழ், பள்ளி கல்வியில் தொழில் பயிற்சி திட்டத்தை கல்வித்துறை அமைச்சகம் அமல்படுத்தி வருகிறது. இத்திட்டத்தின் கீழ் 11 மற்றும் 12ம் வகுப்புகளில் தொழில்கல்வி பாடங்கள் கற்றுக்கொடுக்கப்படுகின்றன.
தொழில் கல்வி மற்றும் பயிற்சிக்காக, திறன் மேம்பாடு மற்றும் தொழில்முனைவோர் அமைச்சகத்தின் கீழ் செயல்படும் தேசிய திறன் மேம்பாடு நிறுவனம், ஜப்பான், ஐக்கிய அரபு எமிரேட்ஸ், ஸ்வீடன், சவுதி அரேபியா, ரஷ்யா, பின்லாந்து மற்றும் மொராக்கோ ஆகிய 8 நாடுகளுடன் புரிந்துணர்வு ஒப்பந்தம் செய்துள்ளது.
மக்களவையில் கேட்கப்பட்ட கேள்விக்கு, எழுத்துபூர்வமாக பதில் அளித்த, மத்திய திறன் மேம்பாடு மற்றும் தொழில்முனைவோர் துறை அமைச்சர் ஆர்.கே.சிங் இத்தகவலை தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653985 –
தொலைதொடர்பு மற்றும் தகவல் தொழில்நுட்ப அமைச்சகம்
முடக்கநிலை காலத்தில் இதுவரையில் தபால் துறை சேமிப்பு வங்கி  மூலம் 34 லட்சம் பரிவர்த்தனைகளும், இந்தியா போஸ்ட் பட்டுவாடா வங்கி  மூலம் 6.5 லட்சம் பரிவர்த்தனைகளும் மேற்கொள்ளப்பட்டுள்ளன
முடக்கநிலை அமலில் உள்ள சூழ்நிலையில், 31.03.2020 வரையிலான காலத்தில் தபால் துறை சேமிப்பு வங்கி  மூலம் 34 லட்சம் பரிவர்த்தனைகளும், இந்தியா போஸ்ட் பட்டுவாடா வங்கி  மூலம் 6.5 லட்சம் பரிவர்த்தனைகளும் மேற்கொள்ளப்பட்டுள்ளன
பதிவு செய்யப்படும் தபால் சேவைகள் என்ற வகையில், துரித அஞ்சல், பதிவுத் தபால்கள், பார்சல்கள் மற்றும் மணியார்டர்கள் போன்றவற்றில் சுமார் 2 லட்சம் சேவைகள் அளிக்கப்பட்டுள்ளன.
வென்டிலேட்டர்கள், கோவிட்-19 மருத்துவப் பரிசோதனை உபகரணத் தொகுப்புகள் மற்றும் இதர மருத்துவ சாதனங்களை கொண்டு செல்லும் சேவையிலும் தபால் துறை ஈடுபட்டுள்ளது. புதுவையில் இருந்து ஒடிசா அரசு மருத்துவக் கார்ப்பரேஷன் மற்றும் குஜராத் மருத்துவ கார்ப்பரேஷனுக்கு வென்டிலேட்டர்கள் தபால் துறை மூலமாக கொண்டு செல்லப்பட்டுள்ளன. மெட்ரோ நகரங்கள் மற்றும் வேறு சில பகுதிகளுக்கு மருந்துகள் மற்றும் அத்தியாவசியப் பொருட்களை கொண்டு செல்வதற்காக ஆன்லைன் மருந்து விற்பனை நிறுவனங்களும் இந்தியா போஸ்ட் சேவையை நாடியுள்ளன.
பஞ்சாயத்து செயலாளர், டெலிமருத்துவ மையங்கள், கிராம அதிகாரிகள் மற்றும் சுகாதார ஆய்வாளர்கள் போன்ற மக்கள் பிரதிநிதிகள் மற்றும் தனிப்பட்ட வாடிக்கையாளர்களின் கோரிக்கைகளை கட்டுப்பாட்டு அறைக்கு அனுப்புவதற்கான டெலிகிராம் குரூப்களும், ஹெல்ப்லைன் எண்களும் உருவாக்கப்பட்டுள்ளன.
மேலும் விவரங்களுக்கு : https://pib.gov.in/PressReleseDetail.aspx?PRID=1610111
(Visitor Counter : 107
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 36.13 கோடி தடுப்பூசி டோஸ்கள் போடப்பட்டுள்ளன.
நாளொன்றின் புதிய பாதிப்பு கடந்த 24 மணி நேரத்தில் இந்தியாவில் 43,733 ஆகக் குறைந்துள்ளது.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,59,920 ஆகக் குறைந்துள்ளது; மொத்த தொற்றாளர்களில், இவர்களின் எண்ணிக்கை 1.5 விழுக்காடு.
நம் நாட்டில் இதுவரை 2,97,99,534 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 47,240 பேர் குணமடைந்துள்ளார்கள்
தொடர்ந்து 55-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 97.18 சதவீதமாக அதிகரித்துள்ளது.
வாராந்திர தொற்று உறுதி விழுக்காடு ஐந்து சதவீதத்திற்கும் குறைவாக சரிந்து 2.39 சதவீதமாக உள்ளது.
தினசரி தொற்று உறுதி வீதம், தொடர்ந்து 16 நாட்களாக 3 சதவீதத்திற்கும் குறைவாக, 2.29 சதவீதமாக பதிவாகி உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 42.33 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733244
குடியரசுத் தலைவர் செயலகம்
குடியரசுத் தலைவர் 2018 ஜூன் 7 மற்றும் 8, திரிபுராவிற்கு பயணம் மேற்கொள்கிறார்.
குடியரசுத் தலைவர் 2018 ஜூன் 7 மற்றும் 8 அன்று திரிபுரா மாநிலத்திற்கு பயணம் மேற்கொள்கிறார். பதவியேற்ற பின் அவர் திரிபுராவிற்கு செல்வது இதுவே முதல் முறையாகும்.
உதய்பூரில் மதாபரி முதல் சப்ரூம் வரை செல்லும் தேசிய நெடுஞ்சாலையை குடியரசுத் தலைவர் ஜூன் 7, 2018 அன்று தொடங்கிவைக்கிறார். உதய்பூரில் மதாபரி கோவில் வளாகத்தை புனரமைப்பதற்கான பணிகளுக்காக அடிக்கல் நாட்டுகிறார். அதேநாள் பிற்பகல் குடியரசுத் தலைவரை கவுரவப்படுத்தும் வகையில் திரிபுரா மாநில அரசு அகர்த்தலாவில் ஏற்பாடு செய்துள்ள பொது வரவேற்பு நிகழ்ச்சியில் பங்கேற்கிறார். மேலும் இந்த நிகழ்ச்சியில் அன்னாசிப்பழத்தை திரிபுரா மாநிலத்தின் பழமாக அறிவிக்கிறார்.
மறுநாள் காலை  குடியரசுத் தலைவர் புதுதில்லி புறப்படுகிறார்.
பிரதமர் அலுவலகம்
காமன்வெல்த் போட்டிகள் 2022-இல் டேபிள் டென்னிசில் தங்கப் பதக்கம் வென்ற ஜி. சத்தியன், ஹர்மித் தேசாய், ஷரத் கமல், சனில் ஷெட்டி ஆகியோருக்கு பிரதமர் வாழ்த்து
பர்மிங்ஹாமில் நடைபெறும் காமன்வெல்த் போட்டிகள் 2022-ல் டேபிள் டென்னிசில் தங்கப் பதக்கம் வென்ற ஜி. சத்தியன், ஹர்மித் தேசாய், ஷரத் கமல், சனில் ஷெட்டி ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“டேபிள் டென்னிசில் அபாரம்! காமன்வெல்த் போட்டிகளில் தங்கப் பதக்கம் வென்ற ஜி. சத்தியன், ஹர்மித் தேசாய், ஷரத் கமல், சனில் ஷெட்டி ஆகியோருக்கு வாழ்த்துகள். திறனிலும், உறுதியிலும் இந்தக் குழு உயரிய வரையறைகளை அமைத்துள்ளது. வீரர்களின் எதிர்கால முயற்சிகளுக்கு நல்வாழ்த்துகள்.”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 208. 31 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 208.31 கோடிக்கும் அதிகமான  டோஸ்கள் செலுத்தப்பட்டுள்ளன 2,76,96,728 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.97 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,11,252 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.25 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.56 சதவீதமாக உள்ளது. கடந்த 24 மணி நேரத்தில் 15,040 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,36,38,844.
இந்தியாவில் கடந்த 24 மணி நேரத்தில் 15,040 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,12,129 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.06 கோடி  வாராந்திரத் தொற்று 4.15 சதவீதமாக உள்ளது. தினசரித் தொற்று விகிதம் 7.52 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852136
அறிவியல் மற்றும் தொழில்நுட்பத்துறை
ஜம்மு-காஷ்மீரில் உள்ள பள்ளி பஞ்சாயத்தில் பிரதமரின் வருகையை ஒட்டி சாதனை காலத்தில் நிறுவப்பட்ட சூரிய மின்சக்தி ஆலையை மத்திய அமைச்சர் டாக்டர் ஜிதேந்திர சிங் பார்வையிட்டார்
பஞ்சாயத்துராஜ் தினத்தை முன்னிட்டு ஏப்ரல் 24 அன்று பிரதமர் திரு நரேந்திர மோடி ஜம்மு-காஷ்மீருக்கு வருகை தர உள்ள நிலையில், சம்பா மாவட்டத்தில் பள்ளி பஞ்சாயத்தில் 500 கிலோ வாட் சூரிய சக்தி ஆலைக்கான பணிகள் சாதனை காலத்தில் விரைந்து முடிக்கப்பட்டு தற்போது ஆலை தயாராக உள்ளது.
ஆலையை இன்று பார்வையிட்டு சோதனை ஓட்டத்தை ஆய்வு செய்த பிறகு மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இதை தெரிவித்தார்.
இந்த சூரிய சக்தி ஆலையை பயன்பாட்டுக்கு வந்த பின்னர் கிராமத்தில் உள்ள சுமார் 340 வீடுகள் கரியமில வாயு உமிழ்வில் இருந்து விடுவிக்கப்படும் என்று அமைச்சர் தெரிவித்தார்.
நாடாளுமன்ற உறுப்பினர் திரு ஜுகல் கிஷோர் சர்மா, பிரதமரின் வருகையை முன்னிட்டு குறுகிய காலத்தில் சூரிய சக்தி ஆலையை நிறுவிய மத்திய அறிவியல் மற்றும் தொழில்நுட்ப அமைச்சகத்தின் கீழ் இயங்கும் பொதுத்துறை நிறுவனமான சென்ட்ரல் எலக்ட்ரானிக்ஸ் லிமிடெட் தலைவர் மற்றும் நிர்வாக இயக்குநர் திரு ஜெயப்பிரகாஷ் ஜெயின் உள்ளிட்டோர் அமைச்சர் உடனிருந்தனர்.
விஞ்ஞானிகள் மற்றும் மத்திய அறிவியல் மற்றும் தொழில்நுட்பத் துறையைச் சேர்ந்த மூத்த அதிகாரிகளும் அங்கு இருந்தனர். கிராமத்தில் உள்ள 340 வீடுகளுக்கு தூய்மையான மின்சாரத்தையும் வெளிச்சத்தையும் வழங்க உள்ள 500 கிலோ வாட் சூரிய சக்தி ஆலை வெறும் 20 நாட்களில் நிறுவப்பட்டதாக டாக்டர் ஜிதேந்திர சிங் பெருமிதத்துடன் குறிப்பிட்டார்.
பிரதமரின் ஜம்மு நிகழ்ச்சியை முன்னிட்டு கடந்த இரு வாரங்களாக மத்திய அமைச்சர்கள் டாக்டர் ஜிதேந்திர சிங் மற்றும் திரு கிரிராஜ் சிங் ஆகியோர் இடையே புதுதில்லியில் பல்வேறு கூட்டங்கள் நடைபெற்றது நினைவிருக்கலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818002
உள்நாட்டு விமானப் போக்குவரத்து அமைச்சகம்
கிரிஷி உதான் திட்டத்தின் கீழ் 53 விமான நிலையங்கள் சேர்க்கப்பட்டுள்ளன
2021-22-ம் நிதியாண்டில்  1,08,479 மெட்ரிக் டன் அளவிலான எளிதில் அழுகக்கூடிய சரக்குகள் கையாளப்பட்டன.
க்ரிஷி உதான் திட்டம், கடந்த 2020-ம் ஆண்டில் சர்வதேச மற்றும் தேசிய வழித்தடங்களில், விவசாயப் பொருட்களைக் கொண்டு செல்வதில் விவசாயிகளுக்கு உதவுவதற்காகத் தொடங்கப்பட்டது. முக்கியமாக மலைப்பகுதிகள், வடகிழக்கு மாநிலங்கள் மற்றும் பழங்குடியினர் பகுதிகளில் இருந்து எளிதில் அழிகிப்போகும் உணவுப் பொருட்களைக் கொண்டு செல்வதில் கவனம் செலுத்தும் வகையில் தற்போது நடைமுறையில் உள்ள வசதிகளை மேம்படுத்துவதற்காக கிரிஷி உதான் 2.0 கடந்த 2021-ம் ஆண்டு அக்டோபரில் அறிவிக்கப்பட்டது. முதல்கட்டமாக அகர்தலா, அகட்டி, பாரபானி, டேராடூண், திப்ருகர், திமாபூர், கக்கல், இம்பால், ஜம்மு, ஜோர்ஹாட், குலு , லே, லெங்புய், லிலாபரி ஆகிய 25 விமான நிலையங்கள், வடகிழக்கு மண்டலங்கள், மலைப்பாங்கான மற்றும் பழங்குடியினர் பகுதியில் இந்த திட்டம் கவனம் செலுத்துகிறது. பாக்யோங், பந்த்நகர், பித்தோராகர், போர்ட் பிளேர், ராய்பூர், ராஞ்சி, ரூப்சி, சிம்லா, சில்சார், ஸ்ரீநகர் மற்றும் தேசு. அதைத் தொடர்ந்து, மற்ற 28 இந்திய விமான ஆணையத்தின் கட்டுப்பாட்டில் உள்ள விமான நிலையங்கள், அதாவது, அடம்பூர் , ஆக்ரா, அமிர்தசரஸ், பாக்டோக்ரா, பரேலி, புஜ், சண்டிகர், கோயம்புத்தூர், கோவா, கோரக்பூர், ஹிண்டன், இந்தூர், ஜெய்சால்மர், ஜாம்நகர், ஜோத்பூர், கான்பூர் , கொல்கத்தா, நாசிக், பதான்கோட், பாட்னா, பிரயாக்ராஜ், புனே, ராஜ்கோட், தேஜ்பூர், திருச்சி, திருவனந்தபுரம், வாரணாசி மற்றும் விசாகப்பட்டினம் ஆகியவை இத்திட்டத்தில் சேர்க்கப்பட்டுள்ளன.
கிரிஷி உதான் என்பது சிவில் விமானப் போக்குவரத்து அமைச்சகம், வேளாண் மற்றும் விவசாயிகள் நலத்துறை, கால்நடை பராமரிப்பு மற்றும் பால்வளத் துறை, மீன்வளத் துறை, உணவு பதப்படுத்துதல் துறை அமைச்சகம், வர்த்தகத் துறை, பழங்குடியினர் விவகார அமைச்சகம் ஆகிய எட்டு அமைச்சகங்கள் / துறைகள் இணைந்து செயல்படும் திட்டமாகும். , வடகிழக்கு பிராந்தியத்தின் மேம்பாட்டு அமைச்சகம்  வேளாண் உற்பத்திப் பொருட்களின் போக்குவரத்திற்கான தளவாடங்களை வலுப்படுத்த, தற்போதுள்ள திட்டங்களைப் பயன்படுத்துகிறது. இது திட்டத்திற்கு பட்ஜெட்டில் நிதி ஒதுக்கீடு இல்லை.
இத்திட்டத்தின் கீழ், தரையிறக்கம், வாகன நிறுத்துமிடம், டெர்மினல் நேவிகேஷனல் லேண்டிங் கட்டணங்கள் , மற்றும் இந்திய சரக்குகள் மற்றும் பயணியர் பகுதியிலிருந்து  சரக்கு முனையத்திற்கு செல்லும் பாதை வசதிக்கான கட்டணங்கள்  ஆகியவற்றை முழுவதுமாக கட்டண தள்ளுபடி செய்து விமானப் போக்குவரத்தின் மூலம் விவசாய உற்பத்தியை எளிதாக்குதல் மற்றும் ஊக்குவிக்க வகை செய்கிறது. இந்திய விமான நிலைய ஆணையத்தின் தேர்ந்தெடுக்கப்பட்ட விமான நிலையங்கள், முதற்கட்டமாக வடகிழக்கு மண்டலங்கள், மலைப்பாங்கான மற்றும் பழங்குடியினர் பகுதியை மையமாகக் கொண்ட சுமார் 25 விமான நிலையங்களும் மற்ற பகுதிகளில் உள்ள 28 விமான நிலையங்களும் சேர்க்கப்பட்டுள்ளன.
2021-22-ம் நிதியாண்டில்  மொத்தம் 1,08,479 மெட்ரிக் டன் எளிதில் அழுகிப்போகும் சரக்குகள்  கையாளப்பட்டதுடன் கடந்த 2020-21-ம் நிதியாண்டுடன் ஒப்பிடுகையில், 84,042 மெட்ரிக் டன்கள் கையாளப்பட்டன. க்ரிஷி உடான் திட்டம் அதன் பங்குதாரர்களுடன் கலந்தாலோசித்து அவ்வப்போது மதிப்பாய்வு செய்யப்படுகிறது.
மாநிலங்களவையில் இன்று கேள்வி ஒன்றிற்கு மத்திய சிவில் விமான போக்குவரத்து துறை இணை அமைச்சர் ஜெனரல்  வி.கே.சிங்  எழுத்துப்பூர்வமாக அளித்த பதிலில் இந்த தகவலை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813140
நித்தி ஆயோக்
இந்தியாவில் மின்சார வாகன உள்கட்டமைப்புக்கு வழிகாட்டுவதற்கான கையேட்டை நிதி ஆயோக் வெளியிட்டது
மின்சார வாகனங்களுக்கான மின்னேற்ற உள்கட்டமைப்பை நிறுவுவதற்கான கொள்கைகள் மற்றும் விதிமுறைகளை வகுப்பதில் மாநில அரசுகள் மற்றும் உள்ளாட்சி அமைப்புகளுக்கு வழிகாட்டுவதற்கான கையேடு ஒன்றை நிதி ஆயோக் இன்று வெளியிட்டது. மின்னேற்ற உள்கட்டமைப்பை மேம்படுத்தி மின்சார போக்குவரத்திற்கு நாடு வேகமாக மாறுவதற்கு உதவுவதே இந்த கையேட்டின் நோக்கமாகும்.
நிதி ஆயோக், மின்சார அமைச்சகம், மின்சார சிக்கனத்திற்கான அலுவலகம் மற்றும் வேர்ல்ட் ரிசோர்சஸ் இன்ஸ்டிட்யூட் இந்தியா ஆகியவை இணைந்து இக்கையேட்டை உருவாக்கியுள்ளன. மின்சார வாகனங்களுக்கான மின்னேற்ற உள்கட்டமைப்பை திட்டமிடுதல், ஒப்புதல் அளித்தல் மற்றும் உருவாக்குவதில் ஈடுபட்டுள்ள அதிகாரிகள் மற்றும் பங்குதாரர்களுக்கு முறையான மற்றும் முழுமையான வழிகாட்டுதல்களை இந்த கையேடு வழங்குகிறது.
இத்துறையின் வளர்ந்து வரும் தன்மையை கருத்தில் கொண்டு, மின்னேற்ற உள்கட்டமைப்பு வளர்ச்சியின் இன்றைய தேவைகள் மீது இது கவனம் செலுத்துகிறது. பருவநிலை மாற்றத்திற்கு எதிரான போரில் சர்வதேச யுத்தியாக மின்சார போக்குவரத்திற்கு மாறுவது விளங்குகிறது.
“மின்சார வாகனங்களுக்கான மின்னேற்ற உள்கட்டமைப்பை உருவாக்குவதில் உள்ளாட்சி அதிகாரிகள் எதிர்கொள்ளும் பொது சவால்களை சமாளிக்க இக்கையேடு உதவுகிறது. மாநிலங்கள் மற்றும் உள்ளாட்சி அமைப்புகளுக்கிடையேயான சிறந்த செயல்முறைகளை பகிர்ந்து கொள்வதற்கான ஆரம்ப புள்ளியாக இது இருக்கும்,” என்று நிதி ஆயோக் துணைத் தலைவர் டாக்டர் ராஜிவ் குமார் கூறினார்.
வீட்டுவசதி மற்றும் நகர்ப்புற விவகாரங்கள் அமைச்சகம், சுற்றுச்சூழல், வனம் மற்றும் பருவநிலை மாற்றம் அமைச்சகம் மற்றும் கனரக வாகனத் துறை ஆகியவற்றின் ஆதரவை இந்த கையேடு பெற்றுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745127
------
(Visitor Counter : 210
பிரதமர் அலுவலகம்
விளையாட்டுக்கள் மற்றும் ஊட்டச்சத்து தொடர்பாகக் குழந்தைகள் இடையே விழிப்புணர்வை உருவாக்கும் பஜ்ரங் புனியாவைப் பிரதமர் பாராட்டியுள்ளார்
விளையாட்டுக்கள் மற்றும் ஊட்டச்சத்து தொடர்பாகக் குழந்தைகள் இடையே விழிப்புணர்வை உருவாக்கும் மல்யுத்த வீரர் பஜ்ரங் புனியாவைப் பிரதமர் திரு.நரேந்திர மோடி பாராட்டியுள்ளார்.
பஜ்ரங் புனியாவின் டுவிட்டருக்கு பதிலளித்துப் பிரதமர் கூறியிருப்பதாவது;
"இது குழந்தைகளுக்கு ஆர்வமூட்டும் திட்டமாக மட்டுமின்றி, விளையாட்டுக்களை தொடர்வதற்கும், வாழ்க்கைக்கும் அவர்களுக்கு ஊக்கமளிப்பதாக இருக்கும். @BajrangPunia அவர்களே, உங்கள் முயற்சி அவர்களுக்கு ஊட்டச்சத்து பற்றிய புதிய விழிப்புணர்வை ஏற்படுத்தும்."
மத்திய அமைச்சரவை
மருந்துப் பொருட்கள் ஒழுங்குமுறை துறையில் இந்தியா - சுரினாம் இடையேயான புரிந்துணர்வு ஒப்பந்தத்தில் கையெழுத்திட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய மருந்துகள் தரக் கட்டுப்பாட்டு அமைப்பு, மத்திய அரசின் சுகாதாரம் மற்றும் குடும்ப நல அமைச்சகம் மற்றும் சுரினாம் குடியரசின் சுகாதார அமைச்சகம் ஆகியவற்றுக்கு இடையே மருந்து தயாரிப்பு ஒழுங்குமுறைத் துறையில் ஒத்துழைப்பு குறித்து 2023 ஜூன் 4-ஆம் தேதி கையெழுத்திடப்பட்ட புரிந்துணர்வு ஒப்பந்தம் குறித்து தெரிவிக்கப்பட்டது. குடியரசுத் தலைவரின் சுரினாம் பயணத்தின் போது இது கையெழுத்தானது. இதற்கு மத்திய அமைச்சரவை ஒப்புதல் அளித்துள்ளது.
இந்த புரிந்துணர்வு ஒப்பந்தம் மருந்துப் பொருட்களை ஏற்றுமதி செய்து அந்நிய செலாவணியை ஈட்ட வழிவகுக்கும். இது தற்சார்பு இந்தியாவை நோக்கிய ஒரு முயற்சியாக இருக்கும்.
ஒழுங்குமுறை நடைமுறைகளை ஒருங்கிணைப்பது இந்தியாவில் இருந்து மருந்துகளின் ஏற்றுமதியை அதிகரிக்க உதவும். இதன் விளைவாக மருந்துத் துறையில் படித்த நிபுணர்களுக்கு சிறந்த வேலை வாய்ப்புகளை உருவாக்க உதவும்.
இரு நாடுகளின் ஒழுங்குமுறை அதிகாரிகளுக்கு இடையே கையெழுத்திடப்பட்ட புரிந்துணர்வு ஒப்பந்தம், மருந்து பயன்பாட்டிற்கான மூலப்பொருட்கள், உயிரியல் பொருட்கள், மருத்துவ சாதனங்கள் மற்றும் ஒப்பனை பொருட்கள் உள்ளிட்ட மருந்துகள் தொடர்பான மருத்துவ தயாரிப்புகளின் ஒழுங்குமுறையை நன்கு புரிந்து கொள்ள உதவும்.
இந்த புரிந்துணர்வு ஒப்பந்தம் மருந்து தயாரிப்புகள் மற்றும் சம்பந்தப்பட்ட நிர்வாக மற்றும் ஒழுங்குமுறை விவகாரங்களில் தகவல் பரிமாற்றம் மற்றும் ஒத்துழைப்பை ஊக்குவிக்கும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1949417